โตเกียว เมืองที่มีขนาดเศรษฐกิจ ใหญ่สุดในโลก
ถ้าโตเกียวคือ ประเทศ ที่นี่จะมีมูลค่า GDP ใหญ่เป็นอันดับที่ 11 ของโลก โดยมีมูลค่า GDP เท่ากับประเทศรัสเซียทั้งประเทศ และเมืองนี้จะมี GDP มากกว่าประเทศเกาหลีใต้ สเปน และออสเตรเลีย ทั้งประเทศ
17 พ.ค. 2563

โตเกียว เมืองที่มีขนาดเศรษฐกิจ ใหญ่สุดในโลก /โดย ลงทุนแมน
 
ถ้าโตเกียวคือ ประเทศ ที่นี่จะมีมูลค่า GDP ใหญ่เป็นอันดับที่ 11 ของโลก
โดยมีมูลค่า GDP เท่ากับประเทศรัสเซียทั้งประเทศ
และเมืองนี้จะมี GDP มากกว่าประเทศเกาหลีใต้ สเปน และออสเตรเลีย ทั้งประเทศ
เมืองโตเกียว มีอะไรน่าสนใจบ้าง? ลงทุนแมนจะเล่าให้ฟัง
╔═══════════╗
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
╚═══════════╝
โตเกียวมีชื่อเดิมว่าเอโดะ ก่อนที่จะมาเปลี่ยนเป็นชื่อโตเกียวตั้งแต่ในปี 1869
โตเกียวนับเป็นเมืองที่มีประวัติศาสตร์มายาวนาน
ซึ่งปัจจุบัน นอกจากจะเป็นเมืองหลวงแล้ว
โตเกียวยังเป็นศูนย์กลางทางเศรษฐกิจที่สำคัญที่สุดของประเทศญี่ปุ่น
ปี 2019 มูลค่า GDP ของญี่ปุ่นเท่ากับ 168 ล้านล้านบาท
ขณะที่มูลค่า GDP ของโตเกียวเท่ากับ 53 ล้านล้านบาท หรือ 32% ของมูลค่า GDP ทั้งประเทศ
และด้วยมูลค่าดังกล่าว จึงทำให้โตเกียวนั้นเป็นเมืองที่มีมูลค่า GDP ใหญ่ที่สุดในโลกในปี 2019
ปัจจุบัน เมืองโตเกียวรวมพื้นที่ปริมณฑลมีประชากรเท่ากับ 37 ล้านคน หรือประมาณ 29% ของประชากรทั้งประเทศ ขณะที่รายได้เฉลี่ยต่อปีของคนที่อาศัยในโตเกียวเท่ากับ 1.4 ล้านบาท
ปัจจุบัน โตเกียวคือ ศูนย์กลางทางการเงินที่มีความสำคัญอันดับที่ 3 ของโลกตามหลังนิวยอร์กของสหรัฐอเมริกา และลอนดอนของอังกฤษ
ตลาดหลักทรัพย์ Tokyo Stock Exchange ก่อตั้งในปี 1878 หรือเมื่อ 142 ปีที่แล้ว ปัจจุบันมีบริษัทจดทะเบียนถึง 2,292 บริษัท โดยมีมูลค่าหลักทรัพย์ (Market cap) รวมกันสูงถึง 184 ล้านล้านบาท ซึ่งใหญ่กว่าตลาดหลักทรัพย์ของไทยกว่า 13 เท่า
โตเกียวยังเป็นเมืองที่มีจำนวนนักท่องเที่ยวต่างชาติเติบโตเกือบเท่าตัวในช่วง 10 ปีที่ผ่านมา จาก 6.8 ล้านคน ในปี 2009 เพิ่มมาอยู่ที่ 12.9 ล้านคน ในปี 2019
ในปี 2019 จากการจัดอันดับบริษัทขนาดใหญ่ 500 บริษัททั่วโลก โดยนิตยสารฟอร์จูน มีจำนวนบริษัทถึง 36 บริษัทจากโตเกียวที่ติดอยู่ในรายชื่อดังกล่าว โดยบริษัทขนาดใหญ่หลายแห่งที่มีชื่อเสียงไปทั่วโลกซึ่งมีสำนักงานใหญ่อยู่ในโตเกียว เช่น
บริษัท SoftBank Group บริษัทโทรคมนาคมและการสื่อสาร
ในปี 2019 มีมูลค่ากิจการ เท่ากับ 3.7 ล้านล้านบาท
บริษัท Honda Motor บริษัทผลิตรถยนต์รายใหญ่ของญี่ปุ่น
ในปี 2019 มีมูลค่ากิจการ เท่ากับ 1.6 ล้านล้านบาท
บริษัท Mitsubishi Corporation บริษัทที่ทำธุรกิจนำเข้า-ส่งออก และจำหน่ายสินค้า (Trading Company) โดยมีธุรกิจที่หลากหลายตั้งแต่การเงิน การธนาคาร เครื่องจักร พลังงาน สารเคมี และอาหาร
ในปี 2019 มีมูลค่ากิจการ เท่ากับ 1.4 ล้านล้านบาท
โตเกียวยังเป็นศูนย์กลางด้านการศึกษาที่สำคัญของประเทศ โดยเป็นที่ตั้งของมหาวิทยาลัยที่มีชื่อเสียงหลายแห่ง หนึ่งในนั้นคือ มหาวิทยาลัยโตเกียว ซึ่งก่อตั้งขึ้นมาตั้งแต่ปี 1877
ปัจจุบัน มหาวิทยาลัยโตเกียวถูกจัดอันดับให้เป็นมหาวิทยาลัยที่ดีที่สุดอันดับ 1 ของญี่ปุ่น ที่นี่ได้สร้างบุคลากรที่สำคัญให้แก่ญี่ปุ่นจำนวนมาก โดยนายกรัฐมนตรีญี่ปุ่นจำนวน 17 คนจบจากที่นี่ ขณะที่บุคลากรของมหาวิทยาลัยโตเกียวได้รับรางวัลโนเบลถึง 16 รางวัล
อย่างไรก็ตาม ด้วยความเจริญเติบโตของโตเกียว ทำให้ที่นี่นับเป็นหนึ่งในเมืองที่มีค่าครองชีพแพงที่สุดอันดับที่ 2 ของโลก โดยในปี 2019 ค่าครองชีพในโตเกียวเฉลี่ยอยู่ที่ประมาณ 50,000 บาทต่อคนต่อเดือน ซึ่งก็ดูไม่น้อยเมื่อเทียบกับรายได้เฉลี่ยของคนในโตเกียวที่ได้รับ
และเหตุการณ์สำคัญที่เกิดขึ้นกับเมืองนี้ในช่วงที่ผ่านมาก็คือ การเลื่อนการแข่งขันโอลิมปิก 2020
รัฐบาลญี่ปุ่นในฐานะเจ้าภาพ ในการจัดการแข่งขันกีฬาโอลิมปิกฤดูร้อน 2020 นั้น มีการจัดสรรงบประมาณในการเตรียมจัดงานดังกล่าวไม่ต่ำกว่า 813,000 ล้านบาท
โดยแต่เดิมนั้น กีฬาโอลิมปิกฤดูร้อน 2020 จะถูกจัดขึ้นช่วงเดือนกรกฎาคม - สิงหาคม ปี 2020 แต่การระบาดของ COVID-19 ทำให้คณะกรรมการโอลิมปิกสากลและรัฐบาลญี่ปุ่นตัดสินใจเลื่อนการแข่งขันออกไปเป็นปี 2021
ซึ่งถ้าไม่นับช่วงสงครามโลกครั้งที่ 1 และ 2 นั้น นี่เป็นครั้งแรกที่การแข่งขันกีฬาโอลิมปิกถูกเลื่อนออกไป ซึ่งการเลื่อนการแข่งขันออกไปคาดว่าจะส่งผลกระทบต่อเศรษฐกิจญี่ปุ่นไม่ต่ำกว่า 200,000 ล้านบาท เลยทีเดียว..
----------------------
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
- 
-
- 
- 
-
- 
- 
- 
-